**PÁLYÁZATI KIÍRÁS**

**a washingtoni Bibliamúzeumban (Museum of the Bible) folytatandó kutatásokat támogató „Bibliakutatás ösztöndíj” elnyerésére**

**1. Pályázat célkitűzése**

A Kulturális és Innovációs Minisztérium (a továbbiakban: KIM, mint Támogató) által a Tempus Közalapítvány (a továbbiakban: TKA) részére rendelkezésre bocsátott támogatási keret biztosításával pályázatot hirdet nemzetközi hallgatói, illetve oktatói mobilitás megvalósítására a Bibliamúzeumba (Museum of the Bible, Washington D.C.), melynek keretében a résztvevők tervezett oktatási és kutatási programban vesznek részt.

Az oktatási és kutatási program szakmai együttműködési keretét a KIM és a Bibliamúzeum által 2025. október 01-én megkötött együttműködési megállapodás (a továbbiakban: Megállapodás) biztosítja.

Az ösztöndíjban azok a PhD hallgatók és fiatal kutatók részesülhetnek, akiknek a mobilitása a pályázat benyújtásakor a Bibliamúzeumban elvégzendő kutatómunkára irányul. A pályázat lebonyolításában a KIM felkérésére a TKA működik közre.

A Bibliamúzeumban folyó munka megismerését, az ott kiállított biblikus dokumentumok kutatását szolgáló Ösztöndíj (a továbbiakban: Ösztöndíj vagy Támogatás) célja **a Bibliamúzeum szakmai víziójának, kutatási eredményeinek és kiállítási anyagainak mélyebb megismerése, valamint az intézményben alkalmazott tudományos módszertan elsajátítása. Az ösztöndíj további célja, hogy a kutatók hazatérésüket követően publikációk, konferencia-előadások, valamint ismeretterjesztő programok – így például előadások és kiállítások – keretében széles körben közvetítsék tapasztalataikat, különös tekintettel a küldő felsőoktatási intézményekre.**

**2. Pályázat benyújtására jogosultak**

2.1. Jelen Pályázati Kiírás keretében az alábbi feltételeknek megfelelő pályázók nyújthatnak be támogatási kérelmet:

1. Magyarországon vagy a környező országokban hitéleti képzést folytató felsőoktatási intézménnyel jogviszonyban álló, magyar állampolgárságú oktatók, kutatók és PhD hallgatók;
	1. angol, illetve a kutatási program teljesítéséhez szükséges nyelvtudással rendelkeznek;
	2. hittudományi vagy más releváns tudományterületen MA végzettséget szereztek;
	3. biblikus témájú tudományos publikációkkal rendelkeznek;
	4. Oktatók esetében továbbá:
		* hittudományi vagy más releváns tudományterületen szerzett PhD fokozat;
	5. 45. életévüket még nem töltötték be.

Figyelem!

Oktatók esetében a habilitációval rendelkezők előnyben!

**FIGYELEM!**

Jelen Pályázat nyertesei vállalják, hogy

* a támogatás időszakában fenntartják a pályázat benyújtásakor meglévő oktatói munkaviszonyukat (oktatók) illetve hallgatói jogviszonyukat (PhD hallgatók).
* Az elvégzett kutatás eredményeit a hazai tudományos közösség és az érdeklődő nyilvánosság számára bemutatják.
* A tanulmányutat követő szemeszterben legalább egy tanulmányt benyújtanak publikációra valamely magyar nyelvű teológiai folyóiratnál, valamint legalább egy tudományos és egy ismeretterjesztő előadást tartanak Bibliamúzeumban folytatott kutatásaik eredményeiről.
* 2.2. Nem részesülhet ösztöndíjban az a Pályázó, aki:
* a pályázat benyújtásakor folyamatban lévő kutatást végez a washingtoni Bibliamúzeum dokumentumaiban, vagy
* más állami és államközi ösztöndíjprogramban ugyanezen szervezet dokumentumainak kutatásában részt vevők utazási, szállás és megélhetési költségeinek támogatására pályázik, vagy
* a támogatott időszakban (a kutatás elvégzése, valamint az azt követő, vállalt szakmai feladatok időtartama alatt) munkaviszonya várhatóan megszűnik vagy
* a benyújtott támogatás iránti kérelmében támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett.

**3. Pályázati kategóriák**

Az Ösztöndíj elnyerésére az alábbi kategóriában lehet pályázatot benyújtani:

* A KIM és a washingtoni Biblia Múzeum között létrejött Megállapodás alapján biztosított szakmai keretek között elvégzendő bibliakutatási tevékenységhez okvetlen szükséges, díjak, utazási, lakhatási, megélhetési költségek fedezése:
	+ PhD hallgatók esetében 1, 2, vagy 3 hónapos időtartamban;
	+ Oktatók és fiatal kutatók esetében 1, 2, vagy 3 hónapos időtartamban.

**4. Benyújtható pályázatok száma**

Jelen Pályázati Kiírás keretében egy Pályázó legfeljebb egy (1) pályázatot nyújthat be.

**5. Támogatási időszak**

A támogatás fizikai mobilitásra 2026. február 01 - 2026. augusztus 31-ig terjedő időszakban vehető igénybe. Disszeminációs időszak: 2026. szeptember 1. és 2027. február 28. között valósulhat meg, mely tevékenységre támogatás nem igényelhető. A támogatási időszak kezdő időpontja ennek megfelelően 2026.02.01, befejezési ideje 2026.08.31.

**6. Díjazás**

6.1. A díjazás az ösztöndíjas további szakmai fejlődéséhez ösztöndíj formájában történő anyagi hozzájárulás.

6.2. A legjobbnak ítélt pályázatok benyújtói „a washingtoni Bibliamúzeumban (Museum of the Bible) folytatandó kutatásokat támogató ösztöndíj”-ban (támogatás) részesülnek.

**7. A díjazottak száma, a támogatás forrása és a rendelkezésre álló keretösszeg**

A díjazottak száma tervezetten **legalább 4 és legfeljebb 8 fő**. A pályázatok támogatására rendelkezésre álló összesített pályázati keretösszeg **21.500.000-Ft**, azaz **huszonegymillió-ötszázezer** forint. A KIM fenntartja magának a jogot, hogy nem meríti ki a keretösszeget.

A támogatás forrása**:** Magyarország 2025. évi központi költségvetéséről szóló 2024. évi XC. törvény 1. sz. melléklete alapján a XX. Kulturális és Innovációs Minisztérium fejezet, 20. Fejezeti kezelésű előirányzatok cím, 12. Felsőoktatási feladatok alcím, 3. Nemzetközi, európai uniós és határon túli felsőoktatási feladatok, programok támogatása jogcímcsoport (ÁHT: 386351) 3. Nemzetközi kétoldalú oktatási és képzési programok részfeladat.

**8. A támogatás formája és mértéke**

8.1. A pályázaton az alábbi támogatási összegekre lehet pályázni a kutatás időtartamától függően:

* + - * 1 hónap – legfeljebb 2.120.000 Ft
			* 2 hónap – legfeljebb 3.120.000 Ft
			* 3 hónap – legfeljebb 4.120.000 Ft

8.2. A támogatás egy összegben, támogatási előlegként, vissza nem térítendő támogatás formájában, kutatói ösztöndíjként kerül biztosításra. A támogatás intenzitása 100%.

8.3. A pályázathoz saját forrás bemutatása és biztosítása nem szükséges, ám a Pályázónak nyilatkoznia kell arról, hogy a jelen pályázaton elnyert támogatáson túl – szükség esetén – megteremti a külföldi célintézményben való kutatással együtt járó költségek fedezetét.

8.4. **A támogatási keretösszeg felhasználása és annak igazolása**

A nyertesek számára rendelkezésre bocsátott összeg olyan pénzbeli támogatás, amelyet kötelezően a kutatással együtt járó lakhatási, megélhetési költségek fedezésére kell fordítani a pályázat által szabott, alábbi feltételek figyelembevételével.

8.5**. A pályázatban az alábbi költségek tervezhetők (a beszámolóban elszámolható költségek):**

* szállás;
* megélhetési költségek;
* utazási költség;
* egészségügyi biztosítás.

**FIGYELEM!**

* A tervezhető költségsorok maximális mértéke nem kerül szabályozásra. A költségterv elkészítésekor nem minden költségsort kötelező használni, azok megtervezése a Pályázó felelőssége. A költségsorokon tervezett összegek a kutatás (fizikai mobilitás időszaka) során egy alkalommal módosíthatóak, így kérjük, a Pályázók alaposan végig gondolva tervezzék meg a költségeiket!

**- Jelen Pályázat keretén belül számítástechnikai eszközök beszerzése nem támogatott.**

8.6. Az Ösztöndíj kizárólag a Pályázó költségeinek fedezésére szolgál, annak keretében más személy (családtag, tanár, gyám stb.) költségei nem támogathatók.

8.7. A Pályázó a pályázat benyújtásával tudomásul veszi, hogy az általa benyújtott program költségvetésének részbeni támogatásáról is tehet javaslatot a szakértő és/vagy a TKA kuratóriuma, ha a pályázat tervezett elszámolható költségei között olyan költségtétel szerepel, amely nem elszámolható, nem szükséges a projekt céljának teljesítéséhez vagy aránytalanul magas, illetve a rendelkezésre álló szabad előirányzatra tekintettel csak ekként lenne támogatható. Részbeni támogatásról szóló döntés esetén a Pályázónak módosított költségtervet szükséges benyújtania a TKA részére, az arra vonatkozó felszólításban rögzített határidőn belül.

8.8. Az Ösztöndíj a pályázatban előírtaknak megfelelő, célzott felhasználását alátámasztó szakmai beszámolóját az elvégzett kutatásról - a célintézmény által kiállított igazolás hiteles másolatával - illetve a teljesített szakmai vállalásokról egy legalább 15 (tizenöt) A4 oldalas (beleértve a fényképeket, mellékleteket), fénykép-dokumentációt tartalmazó, Kedvezményezett által hitelesített dokumentummal szükséges elkészíteni és benyújtani a TKA részére 2026.10.30-ig.

A disszeminációs időszak megvalósult szakmai vállalásait az alábbiak szerint szükséges bemutatni a szakmai beszámolás során 2027.03.31-ig:

- tanulmány benyújtása publikációra valamely magyar nyelvű teológiai folyóiratnál a Bibliamúzeumban folytatott kutatás eredményeiről:

a publikáló szervezethez történő megküldés tényének igazolása szükséges, a szervezet visszajelzésével együtt. Megjelenés esetén annak igazolása.

- egy tudományos és egy ismeretterjesztő előadás tartása a Bibliamúzeumban folytatott kutatás eredményeiről:

az előadások meghirdetését tartalmazó papír alapú, vagy elektronikus meghívó, az eseményről készült jelenléti ív (képernyő fotó), továbbá fotók, képernyőképek és a bemutatott prezentáció megküldése.

8.9. Az Ösztöndíj teljes összegének célhoz kötött felhasználást vizsgáló pénzügyi elszámolása (a Pályázati Kiírás 16. pontjában meghatározottaknak megfelelően) a Pályázó által készített költségösszesítő alapján történik. Kedvezményezett által hitelesített dokumentummal szükséges elkészíteni és benyújtani a TKA részére 2026.10.30-ig.

**9. A pályázat tartalma**

A pályázatot elektronikus úton szükséges benyújtani a bibliakutatas@tpf.hu e-mail címen. A pályázat benyújtását az alább megjelölt dokumentumok elektronikus formában történő megküldésével lehet hiánytalanul teljesíteni:

**A pályázathoz benyújtandó kötelező mellékletek:**

Hallgatók esetében:

* pályázati űrlap (II.sz. melléklet);
* pályázó nyilatkozatai (III.sz. melléklet);
* költségvetés terv (IV. sz melléklet);
* PhD hallgatói jogviszony igazolás;
* nyelvvizsga bizonyítvány;
* MA végzettséget igazoló diploma (oklevél);
* publikációk bemutatása (V. számú melléklet);
* személyazonosításra szolgáló okirat (személyi igazolvány, útlevél);
* magyar állampolgárságot igazoló dokumentum (amennyiben a személyazonosságot igazoló dokumentum ezt nem igazolja).

**Oktatók esetében:**

* pályázati űrlap (II.sz. melléklet);
* pályázó nyilatkozatai (III.sz. melléklet);
* költségvetés terv (IV. sz melléklet)
* munkavégzést igazoló jogviszony igazolás;
* nyelvvizsga bizonyítvány;
* publikációk bemutatása (mellékelt táblázat kitöltése)
* PhD fokozatot igazoló diploma;
* habilitációt igazoló oklevél/diploma (nem kötelező melléklet);
* személyazonosításra szolgáló okirat (személyi igazolvány, útlevél);
* magyar állampolgárságot igazoló dokumentum (amennyiben a személyazonosságot igazoló dokumentum ezt nem igazolja);

**FIGYELEM!**

* A IV. számú mellékletben (költségvetés terv) található összegeket magyar forintban (HUF) kell megadni.

**-** A IV. számú mellékletben (költségvetés) található összegek legyenek összhangban a II. számú mellékletben (pályázati űrlap) leírtakkal!

**-** A tervezett költségvetési sorok közötti módosítás vagy átcsoportosítás a megvalósítás során csak egy alkalommal, a támogatási időszak fizikai mobilitási időszakában lehetséges.

**-** A költségvetés tervezése során a költségvetési excel-táblázatban meg kell jelölni a tervezett összegek alátámasztásának forrását/linkjét/magyarázatát: alátámasztás nélkül a pályázat elutasításra kerülhet!

**-** Az elnyert támogatási keretösszeg kizárólag jelen Kiírás 5. pontjában meghatározott időintervallumban kerülhet felhasználásra, amelynek kezdő napja 2026. február 01., illetve záró napja 2026. augusztus 31. Ezen időintervallumon kívül eső kiadások elszámoltatására és megpályázására a jelen ösztöndíj keretein belül nincs lehetőség. A kizárólag több évre megvásárolható termékek, jogosultságok esetében a támogatott kutatási időszakra arányosított összeg az elszámolható tétel.

**10. A pályázatok benyújtásának határideje**

A pályázatokat 2025. október 17., 09.00 óra (CET) és 2025. november 14., 09.00. óra (CET) között lehet benyújtani. (benyújtás alatt a pályázati anyagot tartalmazó e-mail pályázó általi elküldési ideje értendő)

**11. A pályázatok érvényességének vizsgálata, hiánypótlás**

11.1. A pályázatokat a TKA ellenőrzi.

11.2. A benyújtott pályázatokat a TKA iktatja és pályázati azonosítóval látja el.

11.3. A TKA a pályázatok befogadása során az alábbiakat vizsgálja meg:

* a Pályázó a Pályázati Kiírásban meghatározott határidőn belül nyújtotta be a pályázatát,
* a Pályázó a bibliakutatás@tpf.hu e-mail címen nyújtotta be a pályázatát,
* a Pályázó a Pályázati Kiírás 2. pontjában meghatározott lehetséges támogatásigénylői körbe tartozik,
* a Pályázó a Pályázati Kiírás 5. pontjában meghatározott támogatási időszakban kívánja megvalósítani pályázatát,
* a Pályázó az összes kötelező dokumentumot feltöltötte.

11.4. Az alábbi esetekben a pályázatot a TKA nem fogadja be, és további érdemi vizsgálat nélkül elutasítja:

* a Pályázó nem a Pályázati Kiírásban meghatározott határidőn belül és/vagy a nem a biblkiakutatas@tpf.hu e-mail címre nyújtotta be a pályázatát,
* a Pályázó nem tartozik a Pályázati Kiírás 2. pontjában meghatározott lehetséges támogatásigénylői körbe,
* a Pályázó nem a Pályázati Kiírás 5. pontjában meghatározott támogatási időszakban kívánja megvalósítani pályázatát.

11.5. Amennyiben a befogadott pályázat formai ellenőrzése során a TKA megállapítja, hogy a pályázat nem teljeskörűen felel meg a Pályázati Kiírásban foglalt feltételeknek, azaz a pályázatot hibásan, hiányosan nyújtották be, vagy az igényelt költségvetési támogatás összege meghaladja a maximálisan igényelhető mértéket, a Pályázót egy alkalommal, e-mail-értesítésben hiánypótlásra hívja fel, **legfeljebb kettő (2) munkanapos hiánypótlási határidő** megjelölésével. Határidőben benyújtottnak minősül az a hiánypótlás, amely a hiánypótlási felhívásban megjelölt határidőn belül (a határidő utolsó napjának 23:59 órájáig CET) e-mailben megérkezett.

**FIGYELEM!** Amennyiben a Pályázó nem pótolta a hiányosságokat a hiánypótlási felhívásban megjelölt határidőre, vagy azoknak nem a hiánypótlási felhívásban meghatározott módon tett eleget, úgy a TKA megállapítja a pályázat érvénytelenségét, és az érvénytelenség okának megjelölésével elektronikus értesítést küld a Pályázónak.

**12. A pályázatok elbírálásának menete és főbb szempontjai**

12.1. A beérkezett pályázatok értékelése azok tartalma, szakmai megalapozottsága és minősége alapján történik.

12.2. A beérkezett pályázatok elbírálása az alábbiak szerint történik:

* A TKA elvégzi a pályázatok formai ellenőrzését.
* A formai ellenőrzés, valamint az esetleges hiánypótlás után – a 13. pontban foglalt pontozási rendszer használatával – a pályázatokban megfogalmazott válaszok szakmai-tartalmi értékelését a TKA által felkért legalább két fő szakértők végzik el, és rangsorolják a pályázatokat.
* Minden pályázatot legalább két szakértő értékel, akik egyetlen pontszámot és támogatási összeg javaslatot határoznak meg a pályázattal kapcsolatban, eltérő javaslatok esetén a TKA felkéri a szakértőket a közös javaslat kialakítására.
* A kapott pontszámok eredményeképpen a szakértők közös szakmai javaslatot tesznek, amelyet figyelembe véve a Tempus Közalapítvány Kuratóriuma jóváhagyja a bírálatok alapján létrejött rangsort, illetve annak a szakértői bírálatokkal együtt történő megküldését a KIM minisztere felé döntés céljából.
* A kutatói ösztöndíj odaítéléséről, illetve a pályázat elutasításáról a KIM minisztere dönt.
* A rangsor a szakértői bírálatok és a rendelkezésre álló forrás alapján a KIM minisztere dönthet várólista felállításáról is.

12.3. A pályázati döntés várható határideje 2025. december 15. A KIM értesíti a döntésről a TKA-t és a washingtoni Biblia Múzeumot. A pályázókat a Tempus Közalapítvány a döntést követő 5 munkanapon belül értesíti.

**13. A pályázat értékelési szempontrendszere**

|  |  |  |
| --- | --- | --- |
| 1.
 | Nyelvvizsga | C1 – 3 pontB2 – 2 pontB1 – 1 pont (nyelvvizsgánként)Bibliai nyelvek esetében elfogadható a tanulmányokról szóló igazolás C1-es nyelvvizsgaként.) |
|  | Hittudományi vagy más releváns tudományterületen szerzett MA végzettség | 6 pont |
|  | Hittudományi vagy más releváns tudományterületen szerzett PhD (oktatók esetében) | 6 pont |
|  | Habilitáció (oktatók esetében) | 6 pont |
|  | Szakmai terv | színvonalas, részletes és kidolgozott = 12 pontrészben kidolgozott = 1–11 pontnem kidolgozott = 0 pont |
|  | A Pályázó tudományos eredményeinek bemutatása | részletes, kidolgozott és alátámasztott = 7 pontrészben kidolgozott vagy részben alátámasztott 1–6 pontnem kidolgozott vagy nem alátámasztott = 0 pont |
|  | A Pályázó önéletrajza | színvonalas, részletes és kidolgozott = 5 pontrészben kidolgozott = 1–4 pontnem kidolgozott = 0 pont |
|  | Az Ösztöndíj költségterve részletes és indokolt-e | minden költségtétel részletesen kifejtett és indokolt = 5 pontnem minden költségtétel részletesen kifejtett és indokolt, egyes költségtételek indokoltsága nem megítélhető = 1–4 ponta költségterv elnagyolt vagy a költségtételek nem megfelelően indokoltak = 0 pont |

**14. A pályázók döntést követő kiértesítése**

A döntést követően a TKA legfeljebb öt (5) munkanapon belül írásbeli elektronikus értesítést küld a pályázat elbírálásáról, és az eredményeket honlapján és közösségi oldalán egyaránt közzé teheti. Az értesítés tartalmazza a támogatási döntést és a szükséges további intézkedéseket, a költségvetési támogatás feltételekhez kötése esetén annak indokait illetve a teendőket, valamint elutasítás esetén annak indokait.

**15. Támogatói okirat kibocsátása**

15.1. A támogatási döntésről szóló értesítések tartalmazzák a támogatói okirat kibocsátásának feltételeit. A támogatói okirat kibocsátásához Pályázónak be kell nyújtania az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.) 75. §-ában felsorolt nyilatkozatokat és dokumentumokat, illetve az államháztartásról szóló 2011. évi CXCV. törvény (Áht.) 50. § (4) bekezdése szerinti követelményeknek való megfelelésről szóló igazolást, továbbá a TKA által előírt egyéb nyilatkozatokat, dokumentumokat. A támogatás igénybevételére a támogatói okirat keretei között van lehetőség, a támogatói okirat kibocsátásához szükséges dokumentumokat a Pályázónak az értesítésben megjelölt határidőre kell megküldenie.

15.2. A támogatásban részesült ösztöndíjas részére a támogatói okirat kibocsátásához szükséges valamennyi feltétel határidőben való teljesülése esetén a támogatói okiratot a TKA bocsátja ki.

15.3. A Támogató az Áht. 50/A. § szerinti biztosíték előírásától eltekint.

15.4. Érvényét veszti a támogatási döntés, ha a támogatási jogviszony a támogatásról szóló értesítés kézhezvételétől számított húsz (20) munkanapos határidőn belül a Pályázó mulasztásából – vagy neki felróható egyéb okból – nem jön létre.

**16. A támogatás elszámolása és ellenőrzése, kamatfizetési kötelezettség**

16.1. A beszámolási kötelezettség teljesítése során a Kedvezményezettnek igazolnia kell, hogy a támogatást rendeltetésszerűen, a döntés szerinti célnak megfelelően, a támogatói okiratban rögzített keretek között használta fel.

16.2. A mobilitási időszakról elkészítendő beszámoló benyújtásának határideje legkésőbb 2026. október 30. A disszeminációs időszakról szóló szakmai beszámoló benyújtásának határideje legkésőbb 2027.03.31.

16.3. A mobilitási időszakról szóló szakmai beszámoló és a pénzügyi elszámolás (költségösszesítő) készítése során figyelmet kell fordítani arra, hogy a támogatás teljes keretösszegével el kell számolni. Amennyiben a Kedvezményezett a támogatási keretösszeg 100%-ával nem tud az elfogadott költségvetés szerint elszámolni, úgy a fel nem használt támogatást vissza kell utalni a támogatói okiratban meghatározott számlaszámra a pályázati azonosító „közlemény” rovatban történő feltüntetésével, a kiírás 16.7 pontjában foglaltakra (kamatfizetési kötelezettség) is tekintettel. Ezzel egy időben az összegre vonatkozó lemondó nyilatkozat eredeti példányát is meg kell küldeni a TKA részére. Ezzel egy időben az összegre vonatkozó lemondó nyilatkozat eredeti példányát is meg kell küldeni a TKA részére.

16.4 A disszeminációs időszakról szóló beszámoló beküldési határideje 2027.03.31. A disszeminációs időszakról szól beszámoló szakmai beszámolónak minősül, így annak elbírálása alább a beszámolóval megegyező módon történik.

16.5. A beszámoló elfogadása azt jelenti, hogy megállapítható a támogatói okirat szerinti teljesítés. A TKA így dönt abban az esetben is, ha a Kedvezményezett önkéntesen visszafizeti a fel nem használt támogatási összeget. A beszámoló elfogadása esetén a TKA értesíti a Kedvezményezettet.

16.6. A beszámoló részleges elfogadása azt jelenti, hogy a benyújtott beszámoló alapján csak részteljesítés állapítható meg. Ilyen esetben a TKA meghatározza, hogy a pénzügyi elszámolás mely tételei/összegei, illetve a szakmai beszámoló mely elemei elfogadhatóak, illetve elutasítandóak. Ilyen esetben a TKA felszólítására a Kedvezményezettnek vissza kell fizetnie a kiutalt támogatási (rész)összeget, a 16.7 pont szerinti kamatfizetési kötelezettségre is tekintettel.

16.7. A beszámoló elutasítása azt jelenti, hogy a Kedvezményezett a támogatással való elszámolási kötelezettségének nem tett eleget, vagy a támogatói okiratban foglaltakat megszegte. Ennek részletes szabályozását a támogatói okirat tartalmazza. A beszámoló el nem fogadása esetén a TKA a támogatói okiratot visszavonja. A támogatói okiratot megszegő Kedvezményezettnek ilyen esetben a TKA felszólítására vissza kell fizetnie, a 16.7. pontban foglaltak szerinti kamattal növelt, kiutalt támogatási (rész)összeget.

16.8. A Támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a költségvetési támogatás visszavonása, elállás vagy felmondás esetén a Kedvezményezett a jogosulatlanul igénybe vett (ideértve a fel nem használt támogatást is) költségvetési támogatás összegét az Ávr. 98. §-ban meghatározott időszakra és ott megjelölt mértékkel számított ügyleti kamattal, késedelem esetén késedelmi kamattal növelt mértékben köteles visszafizetni. Amennyiben a támogatás után ügyleti kamatot kell fizetni, a Támogató az Ávr. szerinti ügyleti kamat összegéről írásban értesíti a Kedvezményezettet. Nem terheli ügyleti kamatfizetési kötelezettség a Kedvezményezettet az általa fel nem használt támogatási összeg visszafizetése során, ha a Kedvezményezett a támogatott tevékenységet a rendelkezésére bocsátott támogatási összeg kisebb mértékű felhasználásával és teljes mértékben valósította meg a támogatott tevékenység időtartamán belül.

**17. Lemondás**

17.1. A Kedvezményezett a döntés után bármikor kezdeményezheti a támogatási összeg egészéről vagy egy részéről való lemondást elektronikusan megküldött e-mailben. Ha a Kedvezményezett a beszámoló elkészítése során szembesül azzal, hogy a támogatási keretösszeg 100%-ával nem tud az elfogadott költségvetés szerint elszámolni, úgy a pénzügyi elszámolással együtt kell beküldeni a lemondást, és visszautalni a fel nem használt összeget. A fel nem használt támogatás után a 16.7 pontban írtak szerint kamatot kell fizetnie a Kedvezményezettnek, amelynek összegéről a Támogató írásban értesíti a Kedvezményezettet.

17.2. A lemondó nyilatkozatot a Kedvezményezettnek kell aláírni, és a visszautalásról szóló terhelési értesítő hitelesített másolatát csatolni kell a nyilatkozathoz.

**18. Lezárás**

A pályázati program lezárása – a támogatott pályázati cél támogatói okirat szerinti megvalósulását követően – a megvalósításáról szóló szakmai beszámoló alapján történik. A pályázati program lezárásának tényéről a TKA írásban értesíti a Kedvezményezettet.

**19. Egyéb feltételek**

19.1. A programmal kapcsolatosan kezelt személyes adatok és a projektre vonatkozó adatok statisztikai célra, személyazonosításra alkalmatlan módon felhasználhatóak, közzé tehetőek és továbbíthatóak.

19.3. A TKA monitoringtevékenységének keretében a pályázati tevékenységeivel kapcsolatban a nyertes pályázóktól a pályázatban megadottakon felül további adatokat kérhet.

**20. További információ**

A pályázattal kapcsolatban további információkat a projektiroda@tpf.hu **e-mail címen kérhet**. A beszámolók tartalmi kérdéseivel, illetve a vállalt szakmai feladatok teljesítésével kapcsolatosan szintén a projektiroda@tpf.hu e-mail címen kaphat további iránymutatást.

**21. Jogorvoslat**

Az államháztartásról szóló törvény végrehajtásáról szóló 368/2011. (XII.31.) Korm.rendelet (a továbbiakban: Ávr.) 102/D. §-ában rögzített rendelkezések keretei közt az Ávr. 102/D. § (4) bekezdése szerinti tartalommal a támogatás igénylője vagy a Kedvezményezett a Tempus Közalapítványnál a projektiroda@tpf.hu e-mail címre kifogást nyújthat be, ha a pályázati eljárásra, a támogatási döntés meghozatalára, a támogatói okiratok kiadására, a költségvetési támogatás folyósítására, visszakövetelésére vonatkozó eljárás jogszabálysértő, a pályázati kiírásba vagy a támogatói okiratba ütközik. A kifogás benyújtására a kifogásolt intézkedéshez vagy mulasztáshoz kapcsolódóan megállapított határidőn belül, ennek hiányában az arról való **tudomásszerzéstől számított** **tíz napon** belül, de legkésőbb az annak **bekövetkezésétől számított harminc napon** belül, írásban van lehetőség. A kifogás benyújtására nyitva álló határidő elmulasztása miatt igazolási kérelem benyújtásának helye nincs.

A kifogások érdemi vizsgálatát követően, ha a TKA az abban foglaltakkal egyetért megteszi a kifogásban sérelmezett helyzet megszüntetéséhez szükséges intézkedéseket, ellenkező esetben továbbítja azokat a KIM-nek. A KIM a kifogást annak kézhezvételtől számított 30 napon érdemben bírálja el. Az elbírálás határideje egy alkalommal, a határidő lejárta előtt – a kifogás benyújtójának egyidejű tájékoztatása mellett - további 30 nappal meghosszabbítható. Ha a kifogás alapos, a KIM elrendeli a kifogásban sérelmezett helyzet megszüntetéséhez szükséges intézkedést, egyébként azt elutasítja, és döntéséről - elutasítás esetén az elutasítás indokainak megjelölésével - a kifogást benyújtóját írásban értesíti.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.

**I. számú melléklet**

**A tervezhető költségek sajátos előírásai**

**I. 1. Szállás**

Szállásköltség jelen pályázatban egy, kettő, vagy három hónapra –az 5. pontban jelzett fizikai mobilitás időszak időtartamában – tervezhető.

**I. 2. Megélhetési költségek**

Megélhetései költség jelen pályázatban egy, kettő, vagy három hónapra –az 5. pontban jelzett fizikai mobilitás időszak időtartamában – tervezhető az alábbiak alapján:

**FIGYELEM!**

Jelen pályázat keretén belül az egészségbiztosítástól eltérő, bizonyítottan kötelező biztosítások költsége a megélhetési költségek közé tervezhető.

**I. 3. Utazás**

Utazási költség és csomagjegy együttesen jelen pályázatban összesen legfeljebb kettő (2) utazási alkalomra [egy (1) alkalom oda-, és egy (1) alkalom visszaútra] tervezhető.

**FIGYELEM!**

* Jelen Pályázat keretén belül csak turista osztályú repülőjegy számolható el.

- Jelen Pályázat keretén belül utasbiztosítás a megélhetési költségek közé tervezhető.

**I. 4. Egészségügyi biztosítás**

Egészségügyi biztosítási költséget – beleértve a 2019. évi CXXII. törvény alapján kivetett egészségügyi szolgáltatási járulék összegét is lehet tervezni.

 **II. számú melléklet**

**Pályázati űrlap**

***1. Személyes adatok***

Név

Születési idő

Születési hely

Adóazonosító jel

Társadalombiztosítási azonosító jel

Anyja születési neve

Állandó lakcím

Értesítési cím

Telefon

E-mail-cím

állampolgársága(i):

**2. Kérjük, töltse fel *a s*zemélyazonosság igazolására alkalmas okmányáról (érvényes személyazonosító igazolvány vagy érvényes útlevél vagy kártya formátumú vezetői engedély) készült másolatot!** Kérjük, az alábbi néven töltse fel a fájlt: vezetéknév\_keresztnév\_személyazonosító\_okmány!

**3. Felsőfokú oktatási intézménynél fennálló jogviszony igazolása**

3.1. Kérjük nevezze meg az intézményt mellyel jogviszonyban áll:

3.2. Húzza alá a megfelelőt az Ön a jogviszony típusára vonatkozóan: Hallgatói jogviszony / munkavégzésre irányuló jogviszony

3.3. Kérjük, csatolja a hallgatói jogviszony / munkáltatói igazolást a jogviszony fennállásáról! Kérjük, az alábbi néven töltse fel a fájlt: vezetéknév\_keresztnév\_jogviszony!

4. Nyelvvizsga és annak igazolása:

Nyelv:

Nyelvvizsga típusa: C1 / B2 / B1

Igazoló dokumentum azonosító száma:

Kérjük, az alábbi néven töltse fel a fájlt: vezetéknév\_keresztnév\_nyelvvizsga\_(az adott nyelv)!

Nyelv:

Nyelvvizsga típusa: C1 / B2 / B1

Igazoló dokumentum azonosító száma:

Kérjük, az alábbi néven töltse fel a fájlt: vezetéknév\_keresztnév\_nyelvvizsga\_(az adott nyelv)!

(szükség szerint bővíthető)

5. Hittudományi vagy más releváns tudományterületen szerzett MA végzettség és annak igazolása:

Kérjük nevezze meg az intézményt, amelyben MA végzettségét szerezte:

Kérjük, az alábbi néven töltse fel a fájlt: vezetéknév\_keresztnév\_MA!

6 Hittudományi vagy más releváns tudományterületen szerzett PhD

Kérjük nevezze meg az intézményt, amelyben PhD végzettségét szerezte:

Kérjük, az alábbi néven töltse fel a fájlt: vezetéknév\_keresztnév\_PhD!

7. Habilitáció (oktatók esetében, nem kötelező) Kérjük nevezze meg a habilitáció címet kiadó intézményt:

Kérjük, az alábbi néven töltse fel a fájlt: vezetéknév\_keresztnév\_Habil!

**8. Pályázat**

8.1 Szakmai terv: Kérjük, mutassa be kutatási tervét, illetve, hogy a külföldi célintézményben szerzett tudása hogyan hasznosulna véleménye szerint Magyarországon! (maximum 4.000 karakter)

8.2. Kérjük, mutassa be az eddig elért tudományos eredményeit (maximum 2.000 karakter)

Kérjük csatolja az elért tudományos eredményeit igazoló dokumentumokat, az elnevezésekben törekedjen az egyszerű azonosíthatóágra!

8.3. Kérjük, mutassa be önmagát, eddig szakmai tevékenységét, szakmai céljait. (maximum 3.000 karakter)

8.4. Kérjük, nyilatkozzon, hogy jelenleg részesül-e más ösztöndíjban!

[ ] igen

[ ] nem

Amennyiben igen, kérjük, adja meg az ösztöndíj(ak) nevét/neveit és összegét/összegeit! (maximum 1500 karakter)

8.5. Kérjük, nyilatkozzon, hogy megpályázott-e vagy tervez-e megpályázni más ösztöndíjat ugyanazen kutatási feladat elvégzésével kapcsolatosan!

[ ] igen

[ ] nem

Amennyiben igen, kérjük, adja meg az ösztöndíj(ak) nevét/neveit és odaítélt/megpályázott összegét/összegeit! (maximum 1500 karakter)

8.6 Kérjük, jelezze, hogy melyik időszakban (év-hónap-nap-tól – év hónap nap-ig) tervez kiutazni a célintézménybe és meddig kíván ott maradni! (maximum 100 karakter)

8.7 Kérjük, excel-táblázat (I melléklet) segítségével mutassa be, milyen költségekkel tervez és számol az ösztöndíj elnyerése esetén! Kérjük, az alábbi néven töltse fel a fájlt: vezetéknév\_keresztnév\_költségvetés!

**9. Kérjük a publikáció(ka)t az V. mellékletben található forma táblázatban tüntesse fel. A publikációk megjelenésének első oldalának digitálisan beküldött ábrázolása szolgál alátámasztó igazolásként. Kérjük ezek elnevezésénél törekedjen a könnyű azonosíthatóságra.**

**10. Kérjük, az III. számú mellékletben foglalt, kitöltött és Ön által aláírt Pályázói nyilatkozatot töltse fel!**

Kérjük, az alábbi néven töltse fel a fájlt: vezetéknév\_keresztnév\_pályázói\_nyilatkozat!

**III. számú melléklet**

**Pályázói nyilatkozatok**

1. Nyilatkozom, hogy a támogatási igényben foglalt adatok, információk és dokumentumok teljes körűek, valódiak és hitelesek.
2. Nyilatkozom, hogy a jelen pályázaton elnyert támogatáson túl – szükség esetén – megteremtem a támogatott kutatással együtt járó lakhatási, megélhetési költségek fedezetét.
3. Mint pályázatot benyújtó magánszemély, jelen nyilatkozat elfogadásával kifejezetten hozzájárulok ahhoz, hogy
* A Tempus Közalapítvány és a KIM a személyes adataimat a bírálathoz szükséges mértékben a bírálatban részt vevők számára átadja, illetve kezelje, mind a döntési folyamatban, mind később az Ösztöndíjprogram megvalósítása során;
* A Tempus Közalapítvány velem – ellenkező írásbeli jelzésemig – szakmai kapcsolatban maradjon a jövőben;
* A Tempus Közalapítvány a Bibliakutatás ösztöndíj-jogosultság ellenőrzése céljából az ehhez szükséges személyes adataimat az ehhez szükséges mértékben az ellenőrzésre felkért harmadik személyek részére átadja;
* Az ösztöndíj elnyerése esetén nevemet a Tempus Közalapítvány a honlapján közzétegye.
1. Nyilatkozom, hogy állampolgárságom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tudomásul veszem, hogy magyar állampolgársággal rendelkező személy esetében az ösztöndíj csak adóazonosító jellel rendelkező pályázónak folyósítható.
3. Kijelentem, hogy nincs esedékessé vált és meg nem fizetett, az adózás rendjéről szóló 2003. évi XCII. törvény 178. §-ának 20. pontjában meghatározott köztartozásom, ideértve az államháztartás alrendszereiből folyósított támogatásból eredő esedékessé vált és meg nem fizetett tartozást is.
4. Tudomásul veszem, hogy lejárt esedékességű, meg nem fizetett köztartozás esetén a köztartozás megfizetéséig a Bibliakutatás ösztöndíj nem illet meg, az esedékes ösztöndíj folyósítását felfüggeszti, visszatartja a Tempus Közalapítvány.
5. Nyilatkozom arról, hogy a Bibliakutatás ösztöndíj elnyerése esetén a pályázat szabályszerűségének és a Bibliakutatás ösztöndíj rendeltetésszerű felhasználásának a Tempus Közalapítvány, valamint egyéb – jogszabályban meghatározott – szervek által történő ellenőrzéséhez, az adataimba történő betekintéshez és az ellenőrző szerv részére történő átadáshoz hozzájárulok.
6. Nyilatkozom, hogy a változásbejelentési kötelezettséget magamra nézve kötelezőnek ismerem el, és ennek alapján a benyújtott dokumentumokhoz képest bekövetkező személyi adatváltozásokat nyolc (8) napon belül a Tempus Közalapítvány felé benyújtom.
7. Nyilatkozom, hogy a jogosulatlanul igénybe vett támogatás összegét és járulékait a jogviszonyra irányadó jogszabályokban foglaltak szerint visszafizetem.
8. Tudomásul veszem, hogy a 2011. évi CXCV. törvény alapján nem lehet a támogatási jogviszonyban Kedvezményezett

a) az, aki a támogatási döntést meghozta, vagy aki a támogatási döntés meghozatalában döntés-előkészítőként részt vett;

b) az, aki a támogatási döntés időpontjában a Kormány tagja, a miniszterelnök politikai igazgatója, a miniszterelnök nemzetbiztonsági főtanácsadója, államtitkár, közigazgatási államtitkár, helyettes államtitkár, főispán, kormánybiztos, miniszterelnöki megbízott, miniszterelnöki biztos, vármegyei közgyűlés elnöke, főpolgármester, polgármester – az 5000 fő vagy ez alatti lakosságszámú település polgármestere kivételével -, regionális fejlesztési ügynökség vezető tisztségviselője;

c) az a) és b) pont szerinti személlyel közös háztartásban élő hozzátartozó;

d) – a nyilvánosan működő részvénytársaság kivételével – az a) és b) pont szerinti személy tulajdonában álló gazdasági társaság;

e) – az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportszervezet, a sportszövetség, a polgárőr szervezet és az állam által alapított vagyonkezelő alapítvány és közfeladatot ellátó közérdekű vagyonkezelő alapítvány, valamint azon vagyonkezelő alapítvány és közfeladatot ellátó közérdekű vagyonkezelő alapítvány, amelyhez az állam csatlakozott kivételével – az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.

1. Nyilatkozom, hogy az adott tárgyban támogatási igényt korábban vagy egyidejűleg:

[ ] igen, benyújtottam,

[ ] nem nyújtottam be.

1. Kijelentem, hogy elolvastam, megismertem, megértettem és tudomásul vettem az Adatvédelmi Tájékoztatóban foglaltakat, valamint hozzájárulok az abban foglaltakhoz.

A pályázat benyújtásával fenti nyilatkozat tartalmát tudomásul veszem és elfogadom:

[ ] igen

[ ] nem

Helyszín:

Dátum: 2025.

 Pályázó aláírása

**IV. számú melléklet - Költségterv**

|  |
| --- |
| **Bibliakutatás Ösztöndíj** |
| **Költségterv – 2026. xx. xx. – 2026. xx. xx. (a pályázott kutatás időszakát tüntesse fel, 1, 2, vagy 3 hónap)** |
| Pályázó neve |  |
| Célintézmény neve angolul |  |
| Kutatási terület: |  |
| Célintézmény országa angolul |  |
| Célintézmény városa angolul |  |
| **Költségelem megnevezése\*** | **Tervezett havi költség (HUF)** | **Hónap száma / Darabszám** | **Tervezett összes költség az adott soron (HUF)** | **Tervezett összes költség az adott soron a pályázott összköltség százalékában (%)** | **Megjegyzés / alátámasztó link / magyarázat** |
|  |  |  |  |  |  |
| *(pl. megélhetési költség)* |  |  |  |  |  |
| *(pl. szállásköltség)* |  |  |  |  |  |
| **Pályázott összköltség (HUF)** |  |  |  | **100** |  |

*\* A táblázat tetszőleges számú sorral bővíthető.*